da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da da da nb da da da da sv da da da da da en da da da et da en da da de da sv da da da da da en da da fa da sv ceb da sv ceb da sv fa da sv ceb da sv da en da en da da sv da da fr en da de da da de fr da de nl da da da en da da da da da fr ceb en nl ceb fr de da da
De 10 bedste luftrensende stueplanter | ISABELLAS
10 luftrensende planter, der pynter smukt i boligen
af Pernille Albers og Nanna Teckemeier 26.02.2019
Grønne planter gør boligen smukkere, og nogle af dem kan endda være med til at forbedre indeklimaet. Få inspiration til 10 planter, som virker luftrensende, og hvordan du kan bruge dem i boligindretningen.
Grønne planter er skønne i hjemmet og gode for indeklimaet. Nogle sorter så meget at de omtales som luftrensere, fordi suger skadelige rester af formaldehyd og benzen ud af luften og belønner med ren ilt.
Foruden at rense luften har grønne planter også indvirkning på psyken. Det er fx påvist, at planter producerer positive forandringer i hjernens elektriske aktivitet, og er du dagligt omgivet af de grønne vækster, reducerer du også risikoen for stress. Ren win win!
Her kan du læse om 6 luftrensende planter, og få inspiration til, hvordan du kan gøre dem til en smuk del af indretningen i din bolig.
1. Småbladet paraplytræ, Schefflera arboricola
Sydpå vokser paraplytræerne i det fri. Træet stammer fra Australien og New Zealand og er en robust plante, der er nem at passe. Den kræver nemlig ikke meget lys og behøver ikke at blive vandet så ofte, selvom den dog helst skal holdes lidt fugtig. Et paraplytræ vokser hurtigt og tilpasser sig let dit indeklima. Den kan godt lide en plads, hvor der er naturligt lys, men skal helst ikke udsættes for direkte sol om sommeren. Hold planten fugtig. Paraplytræet elsker at få en overbrusning i ny og næ, og så er støvet også væk.
2. Rødskæg, Calathea rufibarba
Er let at passe, da dens blade straks hænger en smule, når den mangler vand. De folder sig i øvrigt sammen om natten og ud igen, når solens stråler igen strømmer ind i boligen.
3. Bregnearalie, Polyscias cumingiana
En fintløvet potteplante, der hører til vedbendfamilien. Det botaniske navn betyder ”meget skygge”, så den trives bedst, hvor der ikke er direkte sol. Planten bliver smukkest, hvis den får lys fra alle sider, så drej den lidt rundt af og til. Den skal vandes ofte og er ikke glad for at tørre ud. Du kan lave små bonsai- agtige træer ud af planten. Fjern sideskuddene, og lad kronen vokse sig stor og frodig. Planten vil gerne have gødning jævnligt.
4. Gulfrugtet galanga, Alpinia luteocarpa
Den flotte, ranke plante har et flot rød-grønt farvespil. Den trives bedst ved stuetemperatur og i direkte sol. Hold jorden jævnt fugtig, og kom gødning i vandet ved ca. hver fjerde vanding i vækstperioden.
5. Hængeasparges, Asparagus aethiopicus
En florlet plante med bambuslignende grønne blade. Den skal stå delvis lyst, men tåler en del skygge. Hold jorden let fugtig, men pas på med overvanding.
6. Musehaleaks, Peperomia angulata
Kan være lidt svær at passe. Den skal stå lyst, men ikke i direkte sol. Den skal holdes fugtig, men må ikke overvandes eller stå med fødderne i vand. Og så vil den meget gerne have, at den får lov til at tørre ud mellem vandingerne. Planten vokser meget langsomt.
Se her: 5 tips til bæredygtige buketter
7. Bostonbregne, Nephrolepis exaltata
Retroplante, som kan lide en lys plads og med tiden kan blive stor og flot. Placér den lyst eller i let skygge, den kan ikke lide stærk sol. Tåler ikke at tørre ud, hold jorden jævnt fugtig.
8. Musehaleaks, Peperomia obtusifolia
Får lange stængler med blanke, mørkegrønne blade, flot i en bred, lav potte eller i en ampel. Skal holdes konstant fugtig, men må ikke soppe i vand. Den trives bedst på en lys placering, men må ikke stå i stærk, direkte sol.
9. Australsk voksblomst, Hoya australis
Slyngplante, som skal have et stativ at klatre på. Får klaser af hvide, voksagtige blomster. Jorden i potten må gerne tørre lidt ud mellem hver vanding. Trives bedst på en lys placering.
10. Elefantøre, Alocasia ’Zebrina’
En stor plante, 40-60 cm eller mere, med blanke blade og karakteristiske zebrastribede stængler. Kan lide lys, men ikke direkte sol, da det kan svide bladene. Skal vandes regelmæssigt og har godt af at blive bruset over med en forstøver af og til.
Vild med æbletærte? Prøv denne æbletærte med fletlåg trin for trin.
Få inspiration til at bruge planterne i din bolig her i galleriet:
To smukke planter på skrivebordet. Planten til venstre er en bregnearalie, Polyscias cumingiana, og til højre ses en gulfrugtet galanga, Alpinia luteocarpa.
Nick Degn, Stöj Foto
Pynt væggen op med grønne luftrensere. Her er det Asparagus aethiopicus, der er i centrum. Den er i selskab med en musehaleaks, Peperomia angulata, og i krukken foran står et småbladet paraplytræ, Schefflera arboricola.
Nick Degn, Stöj Foto
Computere, opladere og andre elektriske apparater afgiver kemiske stoffer, som tilsammen kan give hovedpine, tørre øjne og hoste. Derfor er det vigtigt at lufte ud på hjemmekontoret og indrette sig med grønne planter. Yderst til venstre ses en birkefigen, Ficus benjamina. På skrivebordet står fra venstre mod højre: En vase med klematis, eukalyptus og surbær, Aronia, bregnearalie, Polyscias cumingiana og sejlasparges, Asperagus falcatus.
Nick Degn, Stöj Foto
Lav en plantekasse, og fyld den med ens planter, fx Calathea, som er luftrensende. Dens salgsnavn er rødskæg - sikkert fordi bladene er lidt lodne, nærmest fløjlsbløde, og undersiden har en dyb rødlig farve.
Nick Degn, Stöj Foto
Badeværelset bliver ofte overset, når vi køber planter til boligen. Det er en skam, for mange kan sagtens trives i det ofte lidt mørke, fugtige rum. Fx rødskæg, Calathea rufibarba. Planterne kan hjælpe til med at rense luften for kemikalier fra fx hårlak og deodoranter.
Nick Degn, Stöj Foto
Har du brug for hjælp? Tjek vores store guide til stueplanter her.
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik